text: Helikopter har fundet 74-årig dement mand død
  07 juni 2018 kl. 09.29
  En 74-årig dement mand blev torsdag formiddag fundet død af en forsvarets helikoptere. Den 74-årige gik fra Engbo Plejecenter i går ved middagstid.
  Den savnede 74-årige mand forsvandt fra plejecentret onsdag middag. Der har været en større eftersøgning i gang med politihunde og helikopter.
  - Den 74-årige blev fundet død i et vandløb i området omkring Krogager. Helikopteren observerede ham fra luften. Da vores folk kom frem til findestedet, kunne de blot konstatere, at døden var indtrådt. Der er tale om ulykke, siger vagtchef Jesper BrianJensen, Sydøstjyllands Politi, til TV SYD.
  
  